Elektriautosid saab küll laadida avalikes elektriautode laadimisjaamades. Paljude jaoks on see aga ebamugav, sest laadimise võimalusi tuleb rohkem ette planeerida ning laadimisjaama spetsiaalselt sõita. Lisaks peab olema veendunud, et elektriauto laadimiskaabel ühildub laadimisjaama pistikuga. Mugavaim ja kiireim viis elektriauto laadimiseks on teha seda kodus. Sobiva elektriauto laadija valimisel koju võib otsuse langetamisel arvestada mitme teguriga: toote laadimisvõimekus ja laadimise kiirus, konkreetse elektriauto sobivus ja laadimisühenduse tüüp, paigaldamise tingimused, olulised lisad, hind, disain.  Laadimisvõimsus määrab, kui kiiresti teie autot laadida saab. Meie pakutud elektriautode kodulaadijate hulgas on 11 kW võimsusega (3 x 16 A) elektriautode autolaadija ABB Terra AC, LCD-ekraaniga EV-kodulaadija,  EVSE 553 ning 22 kW võimsusega (3 x 32 A) laadija LCD-ekraaniga EV-kodulaadija. 3 x 32 A ja 22 kW / 3 x 63 A ja 44 kW võimsusega on saadaval ABL SURSUM eMH3 TWIN WALLBOX. Valikus on ka reguleeritava laadimisvõimekusega (3,7-22 kW) GARO GLB Wallbox, Webasto Pure II kuni 22 kW ning 1,8-11 kW Webasto Pure II kuni 11 kW. Tegemist on sobivate lahendustega, kui peakaitse on piiripealne ning soovite kodulaadijat, mis kasutaks ajahetkel maksimaalset laadimisvõimekust ilma peakaitset välja lülitamata. Ühefaasilise elektriauto jaoks võib olla sobiv elektrilaadija WALLe 25A. Tänu kasutatavale trafotehnoloogiale on võimalik oluliselt kiirendada ühefaasilise elektriauto laadimist ilma majapidamiskaitsmete ülekoormamiseta.   Laadimisvõimsusest tulenevalt on elektriautode kodulaadijatel erinev laadimiskiirus. Kui on oluline kiire laadimise võimalus, siis võib sobida 22 kW võimsusega EV-kodulaadija, millega on võimalik mõningal juhul isegi tunniga elektriauto täis laadida.  Elektriautode kodulaadijatel võivad olla erinevad lisad. Nendeks võivad olla näiteks WIFI, Bluetooth, RFID kaardiga autoriseerimine, kaugjuhtimise, nt äpiga juhtimise võimalus, laadimise ja tarbimise ajaloo jälgimine jne. On kodulaadijaid, millel on LCD-ekraan, et kontrollida laadimisandmeid, sealhulgas voolu, temperatuuri ja laadimisaega. Kodulaadijate sobivuse kohta võib lugeda iga laadija teabe juurest. Osa kodulaadijaid sobivad enamiku elektriautodega. Näiteks meie EV-kodulaadijad ühilduvad enamiku SAE J1772 standardile vastavate elektrisõidukitega. Kui ostja pole kindel, kas tuleks osta 1. või 2. tüübi otsikuga kodulaadija, võib saata meile infopäring. Elektriautode kodulaadijate hinnad varieeruvad, sõltuvalt nende võimsusest, tüübist ja funktsioonidest. Valiku saate teha tingimustele sobivate kodulaadijate hulgas ka hinnakriteeriume arvestades. Sõltuvalt kodulaadija paigaldamise kohast ja isiklikest eelistustest, võib valiku tegemisel arvestada disainiga, et see sobituks ülejäänud keskkonnaga ja oleks meelepärase välimusega. Sobiva asukoha otsimisel mõelge ka sellele, kuhu auto pargite, ja kontrollige, kas laadimiskaabel ulatub autoni. Laadimiskaabli pikkus võib sõltuvalt kodulaadija mudelist erineda. Lõpliku valiku tegemisel on soovitatav uurida erinevate tootjate ja mudelite omadusi, võrrelda nende hindu ja funktsioone ning vajadusel konsulteerida mõne spetsialistiga, et elektriauto laadimine kodus oleks Teie ootustele ja vajadustele vastav protsess.